User talk:BrotherFaisol

តើសាសនាអ៊ីស្លាមគឺជាអ្វី?

អ៊ីស្លាម មិនមែនជាសាសនាដែលទើបតែចាប់បដិសន្ធិថ្មីនោះទេ ផ្ទុយទៅវិញ វាគឺជា​សាសនាមួយ ដែល​មានប្រវត្តិចាប់តាំងពីដើមកំណើតមនុស្សនៅលើផែនដីមកម្ល៉េះ។ សាសនា​នេះ​ គឺជាសាសនាពិតតែមួយ ដែល​អល់ឡោះជាម្ចាស់បានមានបន្ទូលតាមរយៈបណ្តាព្យាការី​ ឬអ្នក​នាំ​សារ​​របស់ទ្រង់ទៅកាន់មនុស្សលោកគ្រប់រូប។ មានប្រជាជន៥០ភាគរយ នៅលើ​ពិភពលោក បានជ្រើសយកអ៊ីស្លាមធ្វើជាសាសនា និងបែបផែននៃជីវិតរស់នៅ​ដ៏ពេញ​លេញ​របស់ពួកគេ។ អ្នកកាន់សាសនាអ៊ីស្លាម គោរពសាសនានេះ ព្រោះវាជាសាសនា​ដែលនាំ​អោយ​មាន​សុភមង្គល ទាំងក្នុងលោកិយ និងបរលោក ជាសាសនាដែលនាំអោយសុខ​សន្តិភាព ក្តីមេត្តា​ករុណា និង​ការអធ្យាស្រ័យ។

តើនរណាជាអ្នកកាន់សាសនាអ៊ីស្លាម?

មានមនុស្សពីរពាន់លាននាក់ដែលមកពីជាតិសាសន៍ សញ្ជាតិ និងវប្បធម៌ ផ្សេងៗគ្នា​នៅទូទាំង​ពិភពលោក ពីប្រទេសហ្វីលីពីនខាងត្បូង រហូតដល់ប្រទេស   នីហ្សេរីយ៉ា បានរួបរួមគ្នា​ជឿលើសាសនាអ៊ីស្លាម។ មានប្រជាជនអ៊ីស្លាមប្រហែល១៨ភាគរយ ស្ថិតនៅក្នុងពិភពអារ៉ាប់ ប៉ុន្តែសហគមន៍អ្នកកាន់សាសនាអ៊ីស្លាម​ដែលធំជាងគេនៅលើពិភពលោក មិនមែនស្ថិតនៅក្នុងពិភពអារ៉ាប់នោះទេ គឺស្ថិតនៅក្នុងប្រទេសឥណ្ឌូនេស៊ី និង​ផ្នែកសំខាន់ៗនៃអាស៊ី។ បណ្តាប្រទេសអាហ្វ្រិកភាគច្រើនក៏ជាប្រទេសកាន់សាសនាអ៊ីស្លាមដែរ ហើយក្រៅ​ពីនេះ នៅមានសហគមន៍អ្នកកាន់សាសនាអ៊ីស្លាមមួយចំនួនទៀត ត្រូវបានរកឃើញនៅសហភាពសូវៀត ប្រទេសចិន ប្រទេសអាហ្រ្វិកខាងជើង និងខាងត្បូង ប្រទេសអាមេរិកខាងត្បូង និងបណ្តាប្រទេសនៅអឺរ៉ុប។

តើពាក្យ "អ៊ីស្លាម " មានន័យយ៉ាងដូចម្តេច?

ពាក្យអារ៉ាប់ថា "អ៊ីស្លាម "​ មានន័យថា៖ "ការព្រមទទួលយក" ហើយពាក្យនេះមាន​ប្រភពចេញពីពាក្យ​មួយដែលមានន័យថា "សន្តិភាព"។ នៅក្នុងបរិបទសាសនា វាមានន័យថា ការព្រមទទួលយកទាំងស្រុងចំពោះ​គោលបំណងរបស់អល់ឡោះ។ ដូច្នេះ ការប្រើពាក្យថា "សាសនាមូហាំម៉ាត់" នេះហាក់ដូចជាបានជំរុញឱ្យអ្នក​កាន់សាសនាអ៊ីស្លាមទាំងអស់ គោរព​សក្ការៈ​ទៅចំពោះណាពីមូហាំម៉ាត់ (ព្យាការី         មូហាំម៉ាត់) មិនគោរពសក្ការៈ​ទៅចំពោះអល់ឡោះជាម្ចាស់ទេ។ "អល់ឡោះ" គឺជាឈ្មោះជាភាសាអារ៉ាប់ មានន័យថា ព្រះដែលត្រូវគេ​គោរព​សក្ការៈ ដែលអ្នកកាន់សាសនាអ៊ីស្លាម និងអ្នកកាន់សាសនាគ្រិស្ទនៅប្រទេសអារ៉ាប់​ប្រើប្រាស់ដូចគ្នា។

តើហេតុអ្វីបានជាសាសនាអ៊ីស្លាមហាក់ដូចជាមានលក្ខណៈប្លែកជាងគេ? សាសនាអ៊ីស្លាមហាក់ដូចជា មានលក្ខណៈប្លែក ឬថែមទាំងតឹងរឹងទៀតផង នៅតាម​បណ្តា​ប្រទេស​ទំនើបៗនៅលើពិភពលោក។ លក្ខណៈប្លែកៗ ឬតឹងរឹងដែលគេមើលឃើញនេះ ប្រហែលជាដោយសារតែពួកគេមិនទម្លាប់យកសាសនាមកគ្របដណ្តប់ ឬអនុវត្តខ្ជាប់ខ្ជួនលើជីវិតរស់នៅប្រចាំថ្ងៃ របស់ពួកគេនាពេលបច្ចុប្បន្ន រីឯអ្នកកាន់សាសនាអ៊ីស្លាម តែងតែ​ប្រកាន់ខ្ជាប់នូវសាសនារបស់ខ្លួន និង​អនុវត្តជាប់ជានិច្ច ហើយគ្មានការ​បែងចែករវាងផ្លូវ​លោក និងផ្លូវសាសនានោះទេ។ ពួកគេមានជំនឿថា ច្បាប់របស់អល់ឡោះ ឬហៅថាស្សារីអះ គួរតែទទួលបាននូវការយកចិត្តទុកដាក់ខ្លាំង ដើម្បីទទួលបាននូវសុភមង្គល និងសុខសន្តិភាព​។ នេះហើយជា​មូលហេតុដែលបញ្ហានានាទាក់ទងនឹងសាសនានេះ នៅតែមានសារៈសំខាន់​។

តើសាសនាអ៊ីស្លាម និងសាសនាគ្រិស្ទមានដើមកំណើតខុសគ្នាដែរឬទេ?

សាសនាទាំងពីរគ្មានអ្វីខុសគ្មានោះទេ។ សាសនាទាំងពីររួមទាំងសាសនា  ជូដេអ៊ីស (ជ្វីហ្វ) ទៀត គឺមាន​ដើមកំណើតវិលត្រលប់ទៅរកសារហារី និងជាមហា ថេរៈតែម្នាក់ គឺ​អ៊ីព្រហ៊ីម ហើយសារហារីទាំងបីរូបរបស់​ពួកគេ គឺ មូហាំម៉ាត់ អ៊ីសា ឬយេស៊ូគ្រិស្ទ និងមូសា ​ឬមូសេ ដែលសុទ្ធតែជាប់ខ្សែលោហិតផ្ទាល់មកពីកូនប្រុស​របស់លោក។ ណាពីមូហាំម៉ាត់ (ព្យាការីមូហាំម៉ាត់) មកពីកូនប្រុសច្បង ឈ្មោះអ៊ីស្មាឯល រីឯមូសា ឬមូសេ និង​អ៊ីសា ​​​ឬយេស៊ូគ្រិស្ទ មកពីកូនប្រុសប្អូនឈ្មោះ អ៊ីស្ហាក។  អ៊ីព្រហ៊ីមបានកសាងលំនៅដ្ឋានមួយ ដែល​បច្ចុប្បន្នជា​ទីក្រុងម៉ាក់កះ និងបានបង្កើតទីសក្ការៈទៅចំពោះអល់ឡោះមួយ ដែលមានឈ្មោះ​ថាកាក់បះ ដែលអ្នកកាន់សាសនាអ៊ីស្លាមគ្រប់រូបនៅទូទាំងពិភពលោកបែរមុខទៅរក នៅពេល​ដែលពួកគេប្រតិបត្តិសឡាត ឬថ្វាយបង្គំព្រះ។